Ջիմի Դուրմազ

Յակուպ Ջիմի Դուրմազ (, ), շվեդ ֆուտբոլիստ, «Թուլուզ» ակումբի և Շվեդիայի հավաքականի կիսապաշտպան։ Մասնակցել է 2016 թվականի Եվրոպայի առաջնությանը և 2018 թվականի աշխարհի առաջնությանը։

Ջիմիի ազգականներ Շարբել Տոուման և Դավիթ Դուրմազը նույնպես պրոֆեսիոնալ ֆուտբոլիստներ են։

Ակումբային կարիերա 

Ջիմի Դուրմազը ծագումով ասորի է։ Դուրմազը «Ֆորվարդ» ակումբի սան է։ 2008 թվականին տեղափոխվել է «Մալմյո» ակումբ։ Հուլիսի 14-ին «Համարբյու» ակումբի դեմ խաղում նա կատարել է իր նորամուտը Ալսվենսկան լիգայում։ Նոյեմբերի 3-ին Համարբյու ակումբի դեմ խաղում Ջիմին խփել է իր առաջին գոլը «Մալմյո» ակումբի կազմում։ 2010 թվականին նա դարձել է Շվեդիայի չեմպիոն։

2012 թվականին Դուրմազն ընդունել է Թուրքիայի «Գենչլերբիրլիգի» ակումբի հրավերը իր էթնիկ հայրենիքից։ Օգոստոսի 20-ին «Անթալյասպոր» ակումբի դեմ խաղում Ջիմին կատարել է իր նորամուտը թուրքական Սուպերլիգայում։ Սեպտեմբերի 30-ին «Կայսերիսպոր» ակումբի դեմ խաղում նա խփել է իր առաջին գոլը նոր ակումբում։

2014 թվականի ամռանը Ջիմին տեղափոխվել է հունական «Օլիմպիակոս» ակումբ։ Օգոստոսի 30-ին «Պանետոլիկոս» ակումբի դեմ խաղում նա կատարել է իր նորամուտը Հունաստանի սուպերլիգայում։ Սեպտեմբերի 13-ին ՕՖԻ ակումբի դեմ խաղում Դուրմազը խփել է իր առաջին գոլը Պիրեյոսի ակումբում ։ 2015 թվականին Ջիմին օգնել է ակումբին դառնալ Հունաստանի չեմպիոն և նվաճել երկրի գավաթը։

2016 թվականի օգոստոսի 20-ին Դուրմազը դարձել է ֆրանսիական «Թուլուզ» ակումբի խաղացող։ «Լիլ» ակումբի դեմ խաղում նա կատարել է իր նորամուտը Լիգա 1-ում։ Երեք օր անց «Պարի Սեն-Ժերմեն» ակումբի դեմ խաղում Ջիմին խփել է իր առաջին գոլը «Թուլուզի» կազմում։

Միջազգային կարիերա 
2011 թվականի փետրվարի 8-ին կայացած Կիպրոսի հավաքականի դեմ խաղում Դուրմազը կատարել է իր նորամուտը Շվեդիայի հավաքականում՝ հանդիպման երկրորդ խաղակեսում փոխարինելով Օլա Տոյվոնեն։ 2012 թվականի հունվարի 23-ին Կատարի հավաքականի դեմ խաղում Ջիմին խփել է իր առաջին գոլը հօգուտ ազգային հավաքականի։

2016 թվականի ամռանը Դուրմազն ընդգրկվել է հավաքականի հայտացուցակում՝ մասնակցելու Ֆրանսիայում անցկավելիք 2016 թվականի Եվրոպայի առաջնությանը։ Մրցաշարում նա խաղացել է Իտալիայի և Բելգիայի հավաքականների դեմ։

2018 թվականին Դուրմազը մասնակցել է Ռուսաստանում անցկացված աշխարհի առաջնությանը։ Մրցաշարում նա խաղացել է Գերմանիայի հավաքականի դեմ։

Գոլերը Շվեդիայի հավաքականում

Ձեռքբերումներ 
 «Մալմյո»
  Շվեդիայի չեմպիոն (1) - 2010

 «Օլիմպիակոս»
  Հունաստանի չեմպիոն (2) - 2014/15, 2015/16
 Հունաստանի գավաթակիր (1) - 2014/15

Ծանոթագրություններ

Արտաքին հղումներ 

 Դուրմազի պաշտոնական Տվիտերի էջը
 Դուրմազի պաշտոնական Ինստագրամի էջը
 Դուրմազը transfermarkt-ում
 Դուրմազը soccerbase.com-ում
 Դուրմազը WhoScored.com կայքում
 Դուրմազը Թուլուզի պաշտոնական կայքում 
 Դուրմազը Լիգա 1-ի պաշտոնական կայքում
 Դուրմազը ՈՒԵՖԱ-ի պաշտոնական կայքը

Ֆուտբոլի հարձակվողներ
Շվեդ ֆուտբոլիստներ
Շվեդիայի հավաքականի ֆուտբոլիստներ
Ֆորվարդի ֆուտբոլիստներ
Մալմյոյի ֆուտբոլիստներ
Գենչլերբիրլիգիի ֆուտբոլիստներ
Օլիմպիակոս Պիրեյոսի ֆուտբոլիստներ
Թուլուզի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Թուրքական Սուպեր լիգայի ֆուտբոլիստներ
ՈՒԵՖԱ Եվրո 2016-ի ֆուտբոլիստներ